«Սովորական ցեղասպանություն» նախագծի ղեկավար Մարինա Գրիգորյանը գտնում է, որ Սումգայիթի ողբերգության վերաբերյալ ուսումնասիրությունները պետք է շարունակվեն և լինեն ավելի խորը ու հանգամանալից: «Արմենպրես» լրատվական գործակալության մամուլի սրահում լրագրողների հետ հանդիպմանը Մարինա Գրիգորյանն ընդգծեց, որ Սումգայիթում տեղի ունեցած վայրագությունները փաստաթղթավորված են` շեշտելով, այդ փաստաթղթերը ոչ միայն ականատեսների վկայություններն են, որ իրենք շարունակում են հավաքագրել, այլ նաև պաշտոնական փաստաթղթեր, այսինքն` քննչական նյութեր, դատական նյութեր, տեսագրություններ, ջարդերի ժամանակ արված տեսանյութեր և լուսանկարներ: